Cifre oficiale: Peste 69% dintre cei infectați s-au vindecat. Rata deceselor este de 2,42% din total îmbolnăvirilor, în România.
Peste 400.000 de persoane s-au infectat cu coronavirus, de la începutul pandemiei, în România. 9.756 de oameni au murit, în România, din cauza COVID-19. 278.676 au fost declarate vindecate.
Potrivit bilanțului oficial transmis de Grupul de Comunicare Strategică, numărul total al persoanelor confirmat cu COVID-19 pe teritoriul României este de 403.123. Dintre aceastea, 278.676 au fost declarate vindecate, ceea ce reprezintă un procent de peste 69%.Aceleași cifre transmise de autorități indică faptul că 9.756 de oameni au murit, în România, din cauza COVID-19. Astfel, rata deceselor cauzate de această maladie este de 2,42%Zonele din România care rămân puternic afectate de epidemia de coronavirus sunt București, Ilfov și Constanța, conform bilanțului autorităților, transmis vineri.